Batu basurek Pagaruyuang I

Batu basurek Pagaruyuang I, disabuik juo Batu basurek Bukik Gombak I, adolah sabuah batu basurek paninggalan Rajo Adityawarman, batarikh 1278 Saka atau 1356 Masehi, tatulih dalam bahaso Sanskerta pado awa jo akianya sarato dalam bahaso Malayu Kuno babantuak prosa pado tangahnyo.

Batu basurek ko adolah satu dari dalapan batu basurek nan dipindahan dari situs arkeologi di Bukit Gombak, Batusangkar, dan kini ko lah ditampekan di Komplek Prasasti Adityawarman di Gudam, Pagaruyung, kiro-kiro 2 km dari lokasi sabalunnyo.

 Sijarah 
Prasasti iko disabuikan dalam laporan resmi pamarintah kolonial Balando malalui karya Inventaris der Oudheden ind de Padangsche Bovenlanden dek N.J. Krom (1912), nan disusun badasrkan data lapangan dari pajabaik Asistant-Resident L.C. Westenenk di Ford de Kock. Dalam laporan tasabuik, Krom mangalompokkan batu-batu batulisan di daerah Tanah Datar sabagai bagian dari "Adityawarman-inscripties", yaitunyo batu batulisan nan sacaro langsuang manyabuik namo rajo Adityawarman atau manggunoan bantuak aksaro nan dek Krom disabuik sabagai Adityawarman-schrift.

Manuruik Krom, prasasti iko ditamukan di daerah Bukik Gombak, nan pado maso kolonial tamasuak wilayah onderafdeeling Fort van der Capellen. Pado maso barikuiknyo prasasti iko dipindahkan dari lokasi asanyo di sakitar Bukik Gombak dan kini disimpan di kompleks Prasasti Adityawarman. 

 Isi 
Tadapek 21 barih nan tatulih pado batu basurek ko, nan diawali jo mamuji Buddha. Pado barih patamo disabuik baso Adwayadwaja adolah ayah dari Rajo Adityawarman. Kudian Adityawarman dipabandiangan jo katurunan wangsa Amararyya, iyolah Buddha Maitreya nan malinduangi sadonyo mukaluak, sasuai jo tugehnyo sabagai rajo nan bana. Salanjuiknyo inyo juo disabuik sabagai rajo nan tatinggi, nan mamancakan kabaranian sarupo Indra, nan bagala Mauliwarmadewa, iyolah niniak-muyang Dharmaraja.

Disabuik pulo baso rajo mambuek (bangunan?) tujuah kaki di Swarnna Bhumi, mambuek biaro untuak urang sadonyo, sarato puri Hindu nan bakubu jo bamanaro, nan diiasi juo jo kapalo kala (raksasa) dari tambago. Tampek ko dinyatoan sabagai tampek nan aman indak ado parampok, dan sia sajo nan nak maancuakannyo ka dibunuah. Rajo manyuruah pulo babakti kapado rang gaek, dewa, jo guru, bukannyo bakianaik. Di akianyo, disabuik pulo namo panulih batu basurek itu, iolah Mpu Dharmmaddwaja.

 Naskah 
180px|jmpl|Kompleks Prasasti Adityawarman, tampek batu basurek Pagaruyuang I disimpan.
Barikuik iko naskah batu basurek manuruik transkripsi Harjowardojo (1966), sbb:

 Swasyamtu prabhu (m)adwayadwajanrpa adityawarman criya, wangcacari amararyya
 Wangsapati aradhita maitritwam karuna mupaksa mudita satwopa
 karaguna, yatwam raja sudharmmaraja krtawat lekhesi(t)tisthati.
 sri kamaraja adhimukti sadas (trakintha) (r)a myabhisekasutathagata bajta(w) aya a
 (g)ajna pancasadabhijna supernna (gatra) adityawarmanrpate adhirajarajah Swasti
 srimat sri ayadityawarma prataparakrama rajendramolimaniwarmmadewa maharajadhi
 raja, sakolakajanapriya, dharmmarajakulatilaka saranagatabajrapanjara ekanggawira, du
 sta(ri) grahacrista paripalaka saptanggaraja sayada mangundharana patapustaka pratimalaya yam ta
 l(l)ah jirna pada sapta swarnna bhumi, diparbwatkan bihara nanawiddhaprakara sahatambak gopura kalampura
 nan pancamahacabda, jalanda barbwat maniyammakrayadipaurnnamawasya di sanmuka
 k bramhana(w)aryyopaddyana tyada kopadra wa tyada mulisamun, tyada rabuttrentak
 Sakala pya sampurna sakyanyam mahima diwasak dadatu, ya datra punyambarum yam ha
 ndak barbwinaca sasanenan sapapanam gohattya sapapanam matapitadrori sapapanam
 swamidrohi gurudrihi, tulu ta yam mangumodana dharmmenan sapunyanam yam nguram (ma)mr
 ta nana annadana, ya punyana yam nguram matapitabhakti, swamibhakti
 gurubhakti, dewabhakti, sapunyana nguram maraksa cilapurnamawasya, antya(t)ama
 nurbawa samyak sambuddhamargga. Satwopakarakrta punya sudana dharmmam jirnno
 (lama) ya janacraya punyawrksamanittya pratapakiranai sadalokacri, adi
 tyawarmmanpate marwadwa. Subham astu gate sake, wasur mmuni bhuja sthalam
 waicakha pancadacake, site buddhacca ranjyatu. Krtiriyam acaryya a
 mpuku dharmmaddhwajanama dheyassya, abhicekakarunabajra.

 Caliak pulo 
 Adityawarman
 Adwayadwaja
 Pagaruyuang
 Daftar batu basurek di Sumatera Barat

 Rujuakan 
 Referensi 

 Bacoan Lanjuikan 

Griffiths, Arlo (2012). Inscriptions of Sumatra: II. Short Epigraphs in Old Javanese''. Wacana Journal of the Humanities of Indonesia. 14 (2): 197–214. doi:10.17510/wjhi.v14i2.61

Pagaruyuang I
Kategori:Minangkabau